چینی فلکیات

تقویم 
چین میں فلکیات کے تذکرہ میں سب سے اہم اُن کی تقویم ہے جو قدیمی ماخذوں کے مطابق تقویم شمسی قمری تھی۔ چونکہ چاند اور سورج کے اَدوار مختلف ہونے کے باعث موسموں کی تبدیلی میں فرق آتا تھا تو اِس کو برابر کرنے کے لیے اضافی وقت شامل کرتے تھے تاکہ موسم اپنے اوقات کے ساتھ شمار میں آتے رہیں۔ ابتدائی چینی سلطنتوں میں ہر سلطنت کے آغاز سے ایک نئی تقویم (کیلنڈر) کا آغاز ہوتا تھا اور وہ سرکاری طور پر بحیثیت چینی تقویم کے رائج کر دیا جاتا تھا۔خاندانِ سلطنت کے تبدیل ہوجانے پر ماہرین فلکیات اور منجمین نئے سِرے سے تقویم تیار کرتے تھے اور کبھی کبھار یہ منجمین سلطنت کے متعلق پیشگوئیاں بھی کیا کرتے تھے۔ علم نجوم جو فلکیات کا ایک حصہ ہے، چین کے فلکیاتی علوم میں سب سے زیادہ استعمال ہونے والا اور متاثرکن علم رہا ہے۔

 علم نجوم 
علم نجوم کی کہانت کو چینی سلطنتوں کے اَدوار میں اہم مقام حاصل رہا ہے اور اِس کے ذریعے شہنشاہوں کے اَدوارِ حکومت کے متعلق ماہرین نجوم پیشگوئیاں کیا کرتے تھے۔ماہرین علم نجوم مستقل کواکب اور مہمان ستارہ (فلکیات کے متعلق بھی بخوبی آگاہ تھے اور اِن کے متعلق کوائف کو تقاویم میں درج رکھتے تھے۔ 1054ء میں دکھائی دینے والے سپر نووا کے تحت وجود میں آنے والا سحابیہ سرطان کے متعلق بھی چینی ماہرین فلکیات نے حقائق و کوائف درج کیے ہیں اور یہی کوائف عرب ماہرین علم نجوم کے ہاں بھی ملتے ہیں۔

 ہندوستانی فلکیات کا چین میں اثر 
 مزید پڑھیں: ہندی اعداد
ہندوستانی فلکیات چین میں بدھ مت کی تبلیغ و ترویج کے زمانے میں یعنی متاخر ہان خاندان (25ء تا 220ء) میں پہنچا۔ Ōhashi, Yukio (2008), "Astronomy: Indian Astronomy in China", Encyclopaedia of the History of Science, Technology, and Medicine in Non-Western Cultures (2nd edition) edited by Helaine Selin, Springer, pp. 321–4,  220ء تا 265ء کے وسطی زمانے میں جبکہ چین پر سلطنت ہائے ثالثہ کی حکمرانی قائم تھی، ہندوستانی فلکیات کی کتب کا ترجمہ چینی زبان میں کیا گیا Ōhashi, Yukio (2008), "Astronomy: Indian Astronomy in China", Encyclopaedia of the History of Science, Technology, and Medicine in Non-Western Cultures (2nd edition) edited by Helaine Selin, Springer, pp. 321–4,  تاہم تانگ خاندان (618ء تا 907ء) کے اَدوارِ حکومت میں بیشتر چینی ماہرین فلکیات جن میں یی ژنگ میں بھی شامل تھا، نے ہندوستانی فلکیات کی کتب کو براہِ راست بڑے پیمانے پر چینی زبان میں ترجمہ کیا۔ Ōhashi, Yukio (2008), "Astronomy: Indian Astronomy in China", Encyclopaedia of the History of Science, Technology, and Medicine in Non-Western Cultures (2nd edition) edited by Helaine Selin, Springer, pp. 321–4,  718ء میں چین میں ہندوستانی فلکیات کا باقاعدہ ریکارڈ اور قواعد ملتے ہیں۔اِس زمانے میں چین میں مقیم ہندوستانی ماہر فلکیات گوتم سدھا کا نام بار بار سننے میں آتا ہے جسے چینی قُوطان ژِدہ کے نام سے جانتے ہیں۔ گوتم سدھا نے دیوناگری سے چینی زبان میں کتب ترجمہ کیں۔Ōhashi, Yukio (2008), "Astronomy: Indian Astronomy in China", Encyclopaedia of the History of Science, Technology, and Medicine in Non-Western Cultures (2nd edition) edited by Helaine Selin, Springer, pp. 321–4,  آٹھویں صدی میں فلکیاتی جداول اور ریاضی کے جداول چینی زبان میں منتقل کیے گئے۔718ء میں تانگ خاندان کے دور میں آریا بھٹ کے مشاہدات کا ذِکر جدول مشاہدات قایون میں ملتا ہے۔Joseph Needham, Volume 3, p. 109 718ء میں ہی گوتم سدھا نے ہندی اعداد سے پہلی بار چینی ریاضیات میں زیرو کا عدد شامل کیا جس سے پیمائشی رسیوں سے شمار کرنے کا عمل ختم ہو گیا۔ گوتم سدھا نے جدول مشاہدات قایون کو سنسکرت زبان کی کتاب نوگرہ سے چینی زبان میں ترجمہ کیا۔ گوتم سدھا نے اٹھائیس مجمع النجوم پر بھی کام کیا جس میں چاند کی حرکات کا مشاہدہ کیا جاتا ہے۔
 مزید دیکھیے 
 علم نجوم
 شانگ خاندان
 اوریکل ہڈیاں
 ستاروں کے چینی نام
 سحابیہ سرطان
 ہندوستانی فلکیات
 چین میں دمدار ستاروں کے تاریخی مشاہدات
 قرون وسطیٰ کی مسلم دنیا میں علم فلکیات

 حوالہ جات 

زمرہ:تاریخ فلکیات
زمرہ:چین میں فلکیات